als_Latn dik_Latn tur_Latn
aSport – Duket se sulmi i kombëtares shqiptare do të jetë nga ky janar me ngjyra kroate, teksa Bekim Balaj është gati pranë firmës me Rijekën.
Klubi kroat ka humbur në orët e fundit sulmuesin Andrej Kramaric, bomberin më të mirë të kampionatit me 21 gola në 18 ndeshje, i cili u transferua për 12 milionë euro tek Leicester. Pak orë pas transferimit, dhe Rijeka duket se e ka gjetur zëvëndësuesin për sulmuesin e kombëtares kroate. Në ditën e sotme, Bekim Balaj ka mbërritur në Kvarner bashkë me agjentin e tij, ku ka zhvilluar bisedimet e fundit me drejtuesit. Sipas informacioneve të aSport.info, që konfirmojnë ato që raportojnë dhe mediat kroate, Balaj ka gjetur gjuhën e përbashkët me klubin, teksa tani po punohet për tu bindur dhe Slavian e Pragës për ndërprerjen e kontratës.
Kujtojmë që në Kroaci luan dhe Sokol Çikalleshi, me ngjyrat e RNK Split.
You must be logged in to post a comment Login
als_Latn als_Latn als_Latn eng_Latn